《寓怀诗二首》
明代·刘黄裳

太白蚀金方，蚩尤出辽野。
右卫已土崩，左贤气腾瓦。
顷来石州破，<革阑>蔽日舍。
城中无虚井，儿女血涂赭。
叹息问边人，问罢泪如洒。
简子攻卫城，居身犀蔽下。
行人烛横戈，陈其先君者。
大将爱其身，胡能驱士马。
翩翩谁家子，龙虎姿态扬。
白马全络头，翻身绿沉张。
驰至射熊馆，一发下双鸧。
马上赋豪士，悲歌声琅琅。
途乖淹郡县，矢心系名王。
春风国士老，秉耒耕于乡。
吾贱不能举，把袂涕沾裳。

作者简介：（1529—1595）明河南光州人，字玄子。刘绘子。万历十四年进士，官兵部员外郎。受命赞画侍郎宋应昌军务，援朝鲜御日本，渡鸭绿江，抵平壤，大破日军。录功，进郎中。有《藏澄馆集》。